title: Απόφαση του Ευρωπαϊκού Κοινοβουλίου, της 5ης Μαΐου 2010, σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2008, τμήμα VII — Επιτροπή των Περιφερειών

text:
               25.9.2010

               EL

               Επίσημη Εφημερίδα της Ευρωπαϊκής Ένωσης

               L 252/97

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 5ης Μαΐου 2010
   σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2008, τμήμα VII — Επιτροπή των Περιφερειών
   (2010/503/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2008 (1),
   έχοντας υπόψη τους οριστικούς ετήσιους λογαριασμούς των Ευρωπαϊκών Κοινοτήτων για το οικονομικό έτος 2008 — τόμος I (C7-0178/2009) (2),
   έχοντας υπόψη την ετήσια έκθεση της Επιτροπής των Περιφερειών προς την αρμόδια για την απαλλαγή αρχή σχετικά με τους εσωτερικούς λογιστικούς ελέγχους που πραγματοποιήθηκαν το 2008,
   έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2008, συνοδευόμενη από τις απαντήσεις των θεσμικών οργάνων (3),
   έχοντας υπόψη τη δήλωση αξιοπιστίας η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, που παρέχεται από το Ελεγκτικό Συνέδριο σύμφωνα με το άρθρο 248 της συνθήκης ΕΚ (4),
   έχοντας υπόψη το άρθρο 272 παράγραφος 10 και τα άρθρα 274, 275 και 276 της συνθήκης ΕΚ, καθώς και το άρθρο 314 παράγραφος 10 και τα άρθρα 317, 318 και 319 της συνθήκης για τη λειτουργία της Ευρωπαϊκής Ένωσης,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 50, 86, 145, 146 και 147,
   έχοντας υπόψη το άρθρο 77 και το παράρτημα VI του εσωτερικού κανονισμού του,
   έχοντας υπόψη την έκθεση της επιτροπής ελέγχου του προϋπολογισμού (A7-0082/2010),

               1.

               χορηγεί απαλλαγή στο Γενικό Γραμματέα της Επιτροπής των Περιφερειών όσον αφορά την εκτέλεση του προϋπολογισμού της για το οικονομικό έτος 2008·

               2.

               καταγράφει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο τμήμα της στο Συμβούλιο, στην Επιτροπή, στο Δικαστήριο της Ευρωπαϊκής Ένωσης, στο Ελεγκτικό Συνέδριο, στον Ευρωπαίο Διαμεσολαβητή και στον Ευρωπαίο Επόπτη Προστασίας Δεδομένων, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης(σειρά L).

            Ο Πρόεδρος

         Jerzy BUZEK

            Ο Γενικός Γραμματέας

         Klaus WELLE

      (1)  ΕΕ L 71 της 14.3.2008.

      (2)  ΕΕ C 273 της 13.11.2009, σ. 1.

      (3)  ΕΕ C 269 της 10.11.2009, σ. 1.

      (4)  ΕΕ C 273 της 13.11.2009, σ. 122.

      (5)  ΕΕ L 248 της 16.9.2002, σ. 1.
    ---documentbreak---

               25.9.2010

               EL

               Επίσημη Εφημερίδα της Ευρωπαϊκής Ένωσης

               L 252/98

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 5ης Μαΐου 2010
   που περιέχει τις παρατηρήσεις οι οποίες αποτελούν αναπόσπαστο τμήμα της απόφασής του σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2008, τμήμα ΙΙ — Επιτροπή των Περιφερειών
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2008 (1),
   έχοντας υπόψη τους οριστικούς ετήσιους λογαριασμούς των Ευρωπαϊκών Κοινοτήτων για το οικονομικό έτος 2008 — τόμος I (C7-0178/2009) (2),
   έχοντας υπόψη την ετήσια έκθεση της Επιτροπής των Περιφερειών προς την αρμόδια για την απαλλαγή αρχή σχετικά με τους εσωτερικούς λογιστικούς ελέγχους που πραγματοποιήθηκαν το 2008,
   έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2008, συνοδευόμενη από τις απαντήσεις των θεσμικών οργάνων (3),
   έχοντας υπόψη τη δήλωση αξιοπιστίας η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, που παρέχεται από το Ελεγκτικό Συνέδριο σύμφωνα με το άρθρο 248 της συνθήκης ΕΚ (4),
   έχοντας υπόψη το άρθρο 272 παράγραφος 10 και τα άρθρα 274, 275 και 276 της συνθήκης ΕΚ, καθώς και το άρθρο 314 παράγραφος 10 και τα άρθρα 317, 318 και 319 της συνθήκης για τη λειτουργία της Ευρωπαϊκής Ένωσης,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 50, 86, 145, 146 και 147,
   έχοντας υπόψη το άρθρο 77 και το παράρτημα VI του κανονισμού του,
   έχοντας υπόψη την έκθεση της επιτροπής ελέγχου του προϋπολογισμού (A7-0082/2010),

               Α.

               λαμβάνοντας υπόψη ότι «οι πολίτες έχουν δικαίωμα να γνωρίζουν πώς δαπανώνται οι φόροι που πληρώνουν και πώς διαχειρίζονται οι πολιτικοί φορείς την εξουσία που τους εκχωρείται» (6),

               1.

               επισημαίνει ότι το 2008 η Επιτροπή των Περιφερειών (ΕτΠ) είχε στη διάθεσή της πιστώσεις αναλήψεως υποχρεώσεων συνολικού ύψους 93 εκατ. ευρώ (68,6 εκατ. ευρώ το 2007· 74,4 εκατ. ευρώ το 2006), με ποσοστό χρησιμοποίησης 86,87 % (7)

               2.

               σημειώνει ότι το Ελεγκτικό Συνέδριο ανέφερε στην ετήσια έκθεσή του ότι από τον έλεγχο δεν προέκυψε καμία σημαντική παρατήρηση όσον αφορά την ΕτΠ·

               3.

               χαιρετίζει την εφαρμογή της συμφωνίας διοικητικής συνεργασίας μεταξύ της Επιτροπής των Περιφερειών (ΕτΠ) και της Ευρωπαϊκής Οικονομικής και Κοινωνικής Επιτροπής (ΕΟΚΕ) για την περίοδο 2008-2014, και καλεί την ΕτΠ και την ΕΟΚΕ να κοινοποιήσουν την πρόοδο που έχουν σημειώσει σ’ ό, τι αφορά την εναρμόνιση των πρότυπών τους για τον εσωτερικό έλεγχο, καθώς και τις σχετικές δημοσιονομικές διαδικασίες που σχετίζονται με τις κοινές υπηρεσίες· λαμβάνει υπό σημείωση την ικανοποιητική και για τις δυο πλευρές λύση της ανάθεσης του ελέγχου στις κοινές υπηρεσίες με βάση την «προέλευση» του αρμόδιου διατάκτη στον οποίο έχει αναθέσει τον έλεγχο είτε η ΕτΠ είτε η ΕΟΚΕ·

               4.

               υπενθυμίζει ότι αυτός ο διαχωρισμός που προκύπτει από τη συμφωνία διοικητικής συνεργασίας πρέπει να είναι ουδέτερος για τον προϋπολογισμό, και αναμένει την ενδιάμεση εξέταση της συμφωνίας, προγραμματισμένη για το 2011, και ως μέρος αυτής, μια κοινή ανάλυση της ΕτΠ και της ΕΟΚΕ·

               5.

               επιδοκιμάζει τα αποτελέσματα της αξιολόγησης των συμφωνιών μίνι-συνεργασίας στους τομείς που αφορά ο διαχωρισμός, όπως τον εφαρμόζουν από κοινού η ΕτΠ και η ΕΟΚΕ, και συγκεκριμένα, τα πορίσματά τους ότι η νέα δομή διακυβέρνησης έχει βελτιώσει τη διοικητική συνεργασία ανάμεσα στις επιτροπές αυτές, ότι οι διαχωρισμένες υπηρεσίες έχουν διατηρήσει την ποιότητα και βελτιώσει την αποτελεσματικότητα και δεν απαιτούνται συμπληρωματικά δημοσιονομικά μέσα· υπογραμμίζει επίσης το πόρισμα ότι πρέπει να βελτιωθούν στο μέλλον ορισμένες πρακτικές πτυχές της συνεργασίας·

               6.

               επιδοκιμάζει τις προσπάθειες της ΕτΠ στον τομέα της διοργανικής συνεργασίας σε ό,τι αφορά τα συστήματα πληροφορικής, και συγκεκριμένα, τις διαπραγματεύσεις της ΕτΠ και της ΕΟΚΕ με την Επιτροπή σχετικά με τη χρήση του συστήματος διαχείρισης του προσωπικού Sysper2·

               7.

               επικροτεί τις συνεχιζόμενες βελτιώσεις στο περιβάλλον εσωτερικού ελέγχου της ΕτΠ, και συγκεκριμένα την απογραφή των κύριων διοικητικών, λειτουργικών και δημοσιονομικών διαδικασιών της ΕτΠ, την καθιέρωση των κατευθυντήριων οδηγιών προς το προσωπικό σχετικά τη δεοντολογία και την ακεραιότητα, καθώς και μιας λίστας αυτοαξιολόγησης σχετικά με τη σύγκρουση συμφερόντων, τη βελτίωση του vade mecum με τα καθήκοντα και τις ευθύνες του προσωπικού της ΕτΠ, όπως και την οργάνωση ενός εκ των υστέρων ελέγχου για το 2008 σε όλες τις υπηρεσίες της ΕτΠ·

               8.

               επισημαίνει ότι η αξιολόγηση των κινδύνων που διενεργήθηκε το 2008 εντόπισε δυο προβληματικούς τομείς: πρώτον, ζητήματα που ανακύπτουν από την αλλαγή του οργανογράμματος και τις συνέπειες της νέας συμφωνίας συνεργασίας ανάμεσα στην ΕτΠ και την ΕΟΚΕ, στις περιπτώσεις όπου συνεχιζόταν μια περίοδος προσαρμογής, και, δεύτερον, θέματα που έχουν σχέση με το προσωπικό και τα οποία προκαλούνται από μεγάλης κλίμακας ανακατανομής του, δυσχερείς και μακρές διαδικασίες πρόσληψης και ανεπαρκή κατάρτιση· αναμένει να τύχουν παρακολούθησης τα εν λόγω ζητήματα στην προσεχή ετήσια έκθεση δραστηριοτήτων της ΕτΠ·

               9.

               επισημαίνει ότι η υπηρεσία εσωτερικού ελέγχου διενήργησε ελέγχους σχετικά με την εκτέλεση των δαπανών για αποστολές και την εκτέλεση εξωτερικών μελετών, πράγμα που επέτρεψε την έγκυρη αξιολόγηση του περιβάλλοντος εσωτερικού ελέγχου, καθώς και ελέγχους της συνέχειας που δόθηκε στις μεταφορές αποδοχών (δεύτερη παρακολούθηση της συνέχειας), στα πρότυπα εσωτερικού ελέγχου (πρώτη παρακολούθηση) και στην επάρκεια των δημοσιονομικών κυκλωμάτων·

               10.

               επιδοκιμάζει τη συνέχεια που δόθηκε σε προηγούμενες αποφάσεις του Κοινοβουλίου περί απαλλαγής και συγκεκριμένα στις παρατηρήσεις του Κοινοβουλίου σχετικά με την έκθεση OLAF και τη διοικητική έρευνα σχετικά με τη μεταφορά των αποδοχών με εφαρμογή διορθωτικού συντελεστή, σύμφωνα με την οποία τα μη δεόντως εισπραχθέντα από τους υπαλλήλους ποσά επεστράφησαν, κινήθηκαν πειθαρχικές διαδικασίες και οι συστάσεις του εσωτερικού ελεγκτή εκτελέστηκαν ή είναι στο στάδιο της εκτέλεσης·

               11.

               επιδοκιμάζει επίσης τη συνέχεια που δόθηκε στο σύστημα διαχείρισης και ελέγχου εντός των ίδιων υπηρεσιών, επιβεβαιώνοντας ότι διενεργήθηκαν ετήσιοι εκ των υστέρων έλεγχοι σε δειγματοληπτική βάση επί πολλά χρόνια έως και το 2008· επιδοκιμάζει δε και τη συνέχεια που δόθηκε στο θέμα των υπηρεσιών διαχείρισης και ελέγχου εντός των κοινών υπηρεσιών ΕΟΚΕ/ΕτΠ, πράγμα που καταδεικνύει ότι με το διαχωρισμό αρκετών υπηρεσιών βελτιώθηκαν τα συστήματα διαχείρισης και ελέγχου και στις δύο επιτροπές, εξασφαλίζοντας πάντα ότι μια επιτροπή είναι πλήρως υπεύθυνη για μια μεμονωμένη δαπάνη και άρα υπάρχει πλήρης δημοσιονομική και επιχειρησιακή ευθύνη·

               12.

               ζητεί να δηλώνουν τα μέλη της ΕτΠ τα οικονομικά τους συμφέροντα, συμπεριλαμβανομένων των στοιχείων σχετικά με τις δηλωτέες επαγγελματικές δραστηριότητες, ιδιαίτερα αν τα μέλη της ΕτΠ έχουν λάβει εκλογική εντολή ή είναι πολιτικά υπόλογα σε κάποια αιρετή συνέλευση·

               13.

               συγχαίρει την ΕτΠ για την ποιότητα της ετήσιας έκθεσης δραστηριοτήτων της και επικροτεί το ότι συμπεριελήφθη σε αυτή η ευκρινής συνέχεια που δόθηκε σε προηγούμενες αποφάσεις απαλλαγής του Κοινοβουλίου.

      (1)  ΕΕ L 71 της 14.3.2008.

      (2)  ΕΕ C 273 της 13.11.2009, σ. 1.

      (3)  ΕΕ C 269 της 10.11.2009, σ. 1.

      (4)  ΕΕ C 273 της 13.11.2009, σ. 122.

      (5)  ΕΕ L 248 της 16.9.2002, σ. 1.

      (6)  Ευρωπαϊκή πρωτοβουλία για τη διαφάνεια.

      (7)  Μετά από προσαρμογή — 98,1 %: οι πιστώσεις ύψους 93 εκατ. ευρώ της ΕτΠ περιλαμβάνουν έσοδα ειδικού προορισμού υπό μορφήν πληρωμής 10,7 εκατ. ευρώ από την ΕΟΚΕ το 2008, που πραγματοποιήθηκε για να διασφαλισθεί ότι η ΕτΠ θα μπορούσε να καταβάλει στην ΕΟΚΕ μέρος των μισθωμάτων κτηρίων μαζί με το μέρος της ΕτΠ, σε μια και μόνον πληρωμή. Τα μισθώματα πληρώθηκαν το 2009. Οι πιστώσεις της ΕτΠ που προσαρμόσθηκαν για τη διοργανική συναλλαγή των 10,7 εκατ. ευρώ ανέρχονται σε 82,4 εκατ. ευρώ και το ποσοστό χρησιμοποίησης της ΕτΠ για το 2008 ανέρχεται, μετά την προσαρμογή, σε 98,1 %.


Avis juridique important

|

31997D0629

97/629/ΕΚΑΧ, Ευρατόμ: Απόφαση της Επιτροπής της 26ης Ιουνίου 1997 σχετικά με τη σύναψη, εξ ονόματος της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, της ενδιάμεσης συμφωνίας περί εμπορίου και εμπορικών θεμάτων μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, αφενός, και της Δημοκρατίας της Αρμενίας, αφετέρου

Επίσημη Εφημερίδα αριθ. L 262 της 24/09/1997 σ. 0005 - 0005

ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Ιουνίου 1997 σχετικά με τη σύναψη, εξ ονόματος της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, της ενδιάμεσης συμφωνίας περί εμπορίου και εμπορικών θεμάτων μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, αφενός, και της Δημοκρατίας της Αρμενίας, αφετέρου (97/629/ΕΚΑΧ, Ευρατόμ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 95 πρώτο εδάφιο,τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 δεύτερο εδάφιο,Εκτιμώντας:ότι εν αναμονή της έναρξης ισχύος της συμφωνίας εταιρικής σχέσης και συνεργασίας που υπεγράφη στις Βρυξέλλες στις 22 Απριλίου 1996, πρέπει να εγκριθεί η ενδιάμεση συμφωνία περί εμπορίου και εμπορικών θεμάτων μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, αφενός, και της Δημοκρατίας της Αρμενίας, αφετέρου, που υπεγράφη στις Βρυξέλλες στις 10 Δεκεμβρίου 1996 7ότι η σύναψη της ενδιάμεσης συμφωνίας είναι αναγκαία για να επιτευχθούν οι στόχοι της Κοινότητας που καθορίζονται κυρίως στα άρθρα 2 και 3 της συνθήκης για την ίδρυση της Ευρωπαϊκής Κοινότητας Άνθρακα και Χάλυβα και ότι η συνθήκη δεν προβλέπει όλες τις περιπτώσεις που καλύπτει η παρούσα απόφαση 7μετά από διαβούλευση με τη συμβουλευτική επιτροπή και με τη σύμφωνη γνώμη του Συμβουλίου, που δόθηκε στις 29 Απριλίου 1997,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 Η ενδιάμεση συμφωνία περί εμπορίου και εμπορικών θεμάτων μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, αφενός, και της Αρμενίας, αφετέρου, καθώς και το πρωτόκολλο και οι δηλώσεις, εγκρίνονται, εξ ονόματος της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας.Τα κείμενα αυτά επισυνάπτονται στην παρούσα απόφαση (1).Άρθρο 2 Ο Πρόεδρος της Επιτροπής εφαρμόζει τη διαδικασία γνωστοποίησης που προβλέπεται στο άρθρο 32 της ενδιάμεσης συμφωνίας εξ ονόματος της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας.Βρυξέλλες, 26 Ιουνίου 1997.Για την ΕπιτροπήΟ ΠρόεδροςJacques SANTER(1) ΕΕ L 129 της 21. 5. 1997, σ. 3.


Avis juridique important

|

31974D0325

74/325/ΕΟΚ: Απόφαση του Συμβουλίου της 27ης Ιουνίου 1974 περί συστάσεως συμβουλευτικής επιτροπής για την Ασφάλεια, την Υγιεινή και την Προστασία της Υγείας στον Τόπο Εργασίας

Επίσημη Εφημερίδα αριθ. L 185 της 09/07/1974 σ. 0015 - 0017 Φινλανδική ειδική έκδοση: Κεφάλαιο 5 τόμος 1 σ. 0175  Ελληνική ειδική έκδοση: Κεφάλαιο 05 τόμος 2 σ. 0029  Σουηδική ειδική έκδοση: Κεφάλαιο 5 τόμος 1 σ. 0175  Ισπανική ειδική έκδοση: Κεφάλαιο 05 τόμος 2 σ. 0027  Πορτογαλική ειδική έκδοση : Κεφάλαιο 05 τόμος 2 σ. 0027

ΑΠΟΦΑΣΗ ΤΟΥ ΣΥΜΒΟΥΛΙΟΥ της 27ης Ιουνίου 1974 περί συστάσεως Συμβουλευτικής Επιτροπής για την Ασφάλεια, την Υγιεινή και την Προστασία της Υγείας στον Τόπο ΕργασίαςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως το άρθρο 145,  το σχέδιο της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής,  Εκτιμώντας:  ότι η βαθειά μεταβολή των μεθόδων παραγωγής σ' όλους τους τομείς της οικονομίας και η διάδοση επικινδύνων τεχνικών μεθόδων και υλών δημιούργησαν νέα προβλήματα όσον αφορά την ασφάλεια, την υγιεινή και την προστασία της υγείας των εργαζομένων στον τόπο  εργασίας- ότι η προστασία κατά των επαγγελματικών ατυχημάτων και ασθενειών καθώς και η υγιεινή της εργασίας περιλαμβάνονται στους στόχους της συνθήκης περί ιδρύσεως της Ευρωπαϊκής Οικονομικής Κοινότητος- ότι το ψήφισμα του Συμβουλίου, της 21ης Ιανουαρίου 1974, περί προγράμματος κοινωνικής δράσεως(2) προβλέπει πρόγραμμα δράσεως υπέρ των εργαζομένων, που αποβλέπει μεταξύ άλλων, στη βελτίωση της ασφάλειας και της υγιεινής της εργασίας- ότι πρέπει να προβλεφθεί ένας μόνιμος οργανισμός επιφορτισμένος να επικουρεί την Επιτροπή στην πρετοιμασία και στην πραγματοποίηση των δραστηριοτήτων στους τομείς της ασφάλειας, της υγιεινής και της προστασίας της υγείας στον τόπο της εργασίας και να  διευκολύνει τη συνεργασία μεταξύ των εθνικών διοικήσεων και των συνδικαλιστικών οργανώσεων εργαζομένων και εργοδοτών- ότι η παρούσα απόφαση δεν θίγει το άρθρο 118 της συνθήκης περί ιδρύσεως της Ευρωπαϊκής Οικονομικής Κοινότητος,  ΑΠΟΦΑΣΙΖΕΙ:   Άρθρο 1  Συνιστάται Συμβουλευτική Επιτροπή για την Ασφάλεια, την Υγιεινή και την Προστασία της Υγείας στον Τόπο Εργασίας, η οποία καλείται στο εξής "επιτροπή".   Άρθρο 2  1. Η επιτροπή είναι επιφορτισμένη να επικουρεί την Επιτροπή στην προετοιμασία και την πραγματοποίηση των δραστηριοτήτων στους τομείς της ασφαλείας, της υγιεινής και της προστασίας της υγείας στον τόπο της εργασίας.  Το έργο αυτό αφορά το σύνολο της οικονομίας εξαιρουμένων των εξορυκτικών βιομηχανιών που υπάγονται στην αρμοδιότητα του μονίμου οργάνου για την ασφάλεια και την υγιεινή στα ανθρακωρυχεία και του τομέως της προστασίας της υγείας των εργαζομένων από τους  κινδύνους που προέρχονται από ιοντίζουσες ακτινοβολίες, για τον οποίο εφαρμόζονται ειδικοί κανόνες βάσει της συνθήκης περί ιδρύσεως της Ευρωπαϊκής Κοινότητος Ατομικής Ενεργείας.  2. Η επιτροπή επιφορτίζεται ιδίως με την ευθύνη:  α) να προβαίνει βάσει των πληροφοριών που τίθενται στη διάθεσή της σε ανταλλαγή απόψεων και εμπειριών για το θέμα των υφισταμένων ή σχεδιαζομένων ρυθμίσεων- β) να συμβάλλει στην επεξεργασία κοινής αντιμετωπίσεως των προβλημάτων που ανακύπτουν στους τομείς της ασφαλείας, της υγιεινής και της προστασίας της υγείας στον τόπο εργασίας, καθώς και στην επιλογή των κοινοτικών προτεραιοτήτων και των αναγκαίων για  την πραγματοποίησή τους μέτρων- γ) να εφιστά την προσοχή της Επιτροπής στους τομείς, στους οποίους καθίστανται αναγκαίες, η απόκτηση νέων γνώσεων και η πραγματοποίηση καταλλήλων ενεργειών καταρτίσεως και ερεύνης- δ) να καθορίζει στο πλαίσιο των προγραμμάτων κοινοτικής δράσεως και σε συνεργασία με το μόνιμο όργανο για την ασφάλεια και την υγιεινή στα ανθρακωρυχεία:  - τα κριτήρια και τους στόχους του αγώνος κατά των κινδύνων εργατικών ατυχημάτων και των κινδύνων για την υγεία στην επιχείρηση- - τις μεθόδους που θα επιτρέψουν στις επιχειρήσεις και στο προσωπικό τους να εκτιμήσουν και να βελτιώσουν το επίπεδο της προστασίας- ε) να συμβάλλει στην ενημέρωση των εθνικών διοικήσεων και των συνδικαλιστικών οργανώσεων εργαζομένων και εργοδοτών σχετικά με τις κοινοτικές ενέργειες, με σκοπό να διευκολύνει τη συνεργασία τους και να ενθαρρύνει τις πρωτοβουλίες τους, οι οποίες  αποβλέπουν στην ανταλλαγή των αποκτηθεισών εμπειριών και στον καθορισμό κωδίκων καλής πρακτικής.   Άρθρο 3  1. Η επιτροπή συντάσσει κάθε χρόνο έκθεση δραστηριοτήτων.  2. Η Επιτροπή διαβιβάζει την έκθεση αυτή στη Συνέλευση, στο Συμβούλιο, στην Οικονομική και Κοινωνική Επιτροπή και στη Συμβουλευτική Επιτροπή της Ευρωπαϊκής Κοινότητος Άνθρακος και Χάλυβος.   Άρθρο 4  1. Η επιτροπή αποτελείται από 54 τακτικά μέλη, ήτοι για κάθε Κράτος μέλος από δύο εκπροσώπους της Κυβερνήσεως, δύο εκπροσώπους των συνδικαλιστικών οργανώσεων των εργαζομένων και δύο εκπροσώπους των συνδικαλιστικών οργανώσεων των εργοδοτών.  2. Για κάθε ένα από τα τακτικά μέλη διορίζεται ένα αναπληρωματικό μέλος.  Με την επιφύλαξη του άρθρου 6 παράγραφος 3, το αναπληρωματικό μέλος δεν παρίσταται στις συνεδριάσεις της επιτροπής, παρά μόνο σε περίπτωση κωλύματος του τακτικού μέλους που αναπληρώνει.  3. Τα τακτικά και τα αναπληρωματικά μέλη της επιτροπής διορίζονται από το Συμβούλιο που καταβάλλει προσπάθεια, όσον αφορά τους εκπροσώπους των συνδικαλιστικών οργανώσεων εργαζομένων και εργοδοτών, να επιτύχει στη σύνθεση της επιτροπής, δίκαιη  εκπροσώπηση των διαφόρων ενδιαφερομένων τομέων της οικονομίας.  4. Ο κατάλογος των τακτικών και των αναπληρωματικών μελών δημοσιεύεται από το Συμβούλιο στην Επίσημη Εφημερίδα των Ευρωπαϊκών Κοινοτήτων, για ενημέρωση.   Άρθρο 5  1. Η διάρκεια της θητείας των τακτικών και των αναπληρωματικών μελών είναι τρία έτη και είναι ανανεώσιμη.  2. Κατά τη λήξη της θητείας τους τα τακτικά και τα αναπληρωματικά μέλη εξακολουθούν να ασκούν τα καθήκοντά τους μέχρι την αντικατάστασή τους ή την ανανέωση της θητείας τους.  3. Η θητεία λήγει, προ της παρελεύσεως της περιόδου των τριών ετών, λόγω παραιτήσεως ή κατόπιν κοινοποιήσεως του ενδιαφερομένου Κράτους μέλους το οποίο αναφέρει ότι η θητεία του μέλους έχει λήξει.  Το μέλος αυτό αντικαθίσταται για τον υπόλοιπο χρόνο της θητείας σύμφωνα με τη διαδικασία που προβλέπεται στο άρθρο 4.   Άρθρο 6  1. Η προεδρία της επιτροπής ασκείται από μέλος της Επιτροπής ή σε περίπτωση κωλύματος και εκτάκτως, από υπάλληλο της Επιτροπής διοριζόμενο από αυτήν. Ο πρόεδρος δεν μετέχει στην ψηφοφορία.  2. Η επιτροπή συνέρχεται κατόπιν συγκλήσεως του προέδρου της, είτε κατόπιν πρωτοβουλίας του ιδίου είτε κατόπιν αιτήσεως του ενός τρίτου τουλάχιστον των μελών.  3. Ο πρόεδρος δύναται, με δική του πρωτοβουλία, να καλεί επιπλέον δύο εμπειρογνώμονες για να μετάσχουν στις συνεδριάσεις της επιτροπής.  Κάθε μέλος της επιτροπής δύναται να συνοδεύεται από έναν εμπειρογνώμονα υπό τον όρο να ενημερώνει περί αυτού τον πρόεδρο τρείς ημέρες τουλάχιστον προ της συνεδριάσεως της επιτροπής.  4. Η επιτροπή δύναται να συνιστά ομάδες εργασίας που προεδρεύονται από μέλος της επιτροπής.  Οι ομάδες αυτές υποβάλλουν τα αποτελέσματα των εργασιών τους υπό μορφή εκθέσεων κατά τη διάρκεια συνεδριάσεως της επιτροπής.  5. Οι εκπρόσωποι των ενδιαφερομένων υπηρεσιών της Επιτροπής συμμετέχουν στις συνεδριάσεις της επιτροπής και των ομάδων εργασίας.  Οι υπηρεσίες της Επιτροπής καλύπτουν τις ανάγκες της γραμματείας της επιτροπής και των ομάδων εργασίας.   Άρθρο 7  1. Η επιτροπή αποφαίνεται έγκυρα, όταν είναι παρόντα τα δύο τρίτα των μελών της.  2. Οι γνώμες της επιτροπής πρέπει να είναι αιτιολογημένες. Λαμβάνονται με απόλυτη πλειοψηφία των εγκύρων ψήφων- συνοδεύονται από σημείωμα που αναφέρει τις απόψεις που υποστηρίχθηκαν από τη μειοψηφία, εφ' όσον αυτή το ζητήσει.   Άρθρο 8  Η επιτροπή καταρτίζει τον εσωτερικό κανονισμό της, ο οποίος αρχίζει να ισχύει κατόπιν εγκρίσεως από το Συμβούλιο μετά γνώμη της Επιτροπής.   Άρθρο 9  Με την επιφύλαξη του άρθρου 214 της συνθήκης, τα μέλη της επιτροπής είναι υποχρεωμένα να μην διαδίδουν τις πληροφορίες, των οποίων έλαβαν γνώση κατά τις εργασίες της επιτροπής ή των ομάδων εργασίας, εφ' όσον η Επιτροπή τα πληροφορεί, ότι η  ζητηθείσα γνώμη ή η τεθείσα ερώτηση αφορά θέμα που έχει εμπιστευτικό χαρακτήρα.  Στην περίπτωση αυτή μόνο τα μέλη της επιτροπής και οι εκπρόσωποι των υπηρεσιών της Επιτροπής παρίστανται στις συνεδριάσεις.   Άρθρο 10  Η παρούσα απόφαση αρχίζει να ισχύει την πέμπτη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.  Έγινε στο Λουξεμβούργο, στις 27 Ιουνίου 1974.  Για το Συμβούλιο Ο Πρόεδρος K. GSCHEIDLE  (1) ΕΕ αριθ. Α 40 της 8.4.1974, σ. 64.  (2) ΕΕ αριθ. Α 13 της 12.2.1974, σ. 1.